# Eva Baltasar

Eva Baltasar (Bartzelona, 1978ko abuztuaren 26a) poeta eta idazle katalan bat da. Pedagogiako lizentziatua Bartzelonako Unibertsitatean. 2008an plazaratu zuen bere aurreneko poesia lana, Laia izenekoa, Miquel de Palol saria irabazi zuena. 2009tik 2017ra beste bederatzi poema-liburu argitaratu zituen, denak sarituak.

## Ibilbide literarioa

Bere poesia intimistatzat jo izan da, gorputzaren poesiatzat, ezaugarri filosofiko eta kontzeptualekin. Maiz ageri dira bertan lesbianismoa, norberaren gorputzean bizitzeko esperientzia, amatasuna edo imajinario intimo bat izatea, errealitatea jasateko bide gisa.
Vida limitada poema bildumagatik Miquel Àngel Riera (Ciudad de Manacor) poesia saria irabazi zuen 2013an.
2016. urtean, berriz, Mallorca sarietako poesia saria irabazi zuen, Invertida lanagatik.
2018an Permagel argitaratu zuen, eta Llibreter eta L'Illa dels Llibres sariak eskuratu zituen irakurleek eta kritikak goretsi zuten lan horri esker.
Permagel trilogia baten lehen eleberria da. Bertan, emakumeen ahotsa da nagusi. Arrakasta handiko lana izan zen. 2020an Boulder argitaratu zuen, triptikoaren bigarren alea, eta urteko eleberri onenaren Òmnium saria irabazi hari esker. 2021ean Mamut lanarekin itxi zuen trilogia. 2023an Boulderren ingelesezko itzulpena nazioarteko Booker sarirako finalista izan zen, baina ez zuen irabazi.
Bere lana dozena bat hizkuntzatara itzulita dago, gaztelaniara eta ingelesera, besteak beste.

## Literatura-lana
### Eleberria

* El camí de les flors. Pagès, 2012
* Permagel. Club Editor, 2018 (Llibreter saria eta L'Illa dels Llibres saria)
* Boulder. Club Editor, 2020 (Òmnium saria)
* Mamut. Club Editor, 2022

### Poesia

* Laia. Columna, 2008 (Miquel de Palol saria)
* Atàviques feres. Cossetania, 2009 (Ramon Comas i Maduell saria)
* Reclam. Institut d'Estudis Ilerdencs, 2010 (Les Talúries saria)
* Dotze treballs. Pagès, 2011 (Benet Ribas saria)
* Medi aquàtic. Pagès, 2011 (Màrius Torres saria)
* Poemes d'una embarassada. Pagès, 2012 (Jordi Pàmias saria)
* Vida limitada. Mon de Llibres, 2013 (Miquel Àngel Riera saria)
* Animals d'hivern. Edicions 62, 2016 (Gabriel Ferrater saria)
* Neutre. Bromera, 2017 (Ibn Jafadja saria)
* Invertida. Lleonard Muntaner, 2017 (Mallorca saria)
* Nus Schiele. Club Editor, 2021

## Erreferentziak

* ↑ «Eva Baltasar» Club Editor (Noiz kontsultatua: 2022-11-25).
* ↑ «VilaWeb - El Punt» www.vilaweb.cat (Noiz kontsultatua: 2022-11-25).
* ↑ (Katalanez) «Albert Fargas en narrativa i Eva Baltasar en poesia guanyen els Premis Mallorca» dBalears 2016-10-21 (Noiz kontsultatua: 2022-11-25).
* ↑ (Katalanez) llibres, L'illa dels. (2018-08-31). «'Permagel' d'Eva Baltasar guanya el 8è Premi L'Illa dels Llibres L'illa dels llibres -» L'illa dels llibres (Noiz kontsultatua: 2022-11-25).
* ↑ (Katalanez) llibres, L'illa dels. (2018-09-09). «Eva Baltasar, Premi L'Illa dels Llibres 'els lectors sou els qui heu ajudat a fer créixer 'Permagel L'illa dels llibres -» L'illa dels llibres (Noiz kontsultatua: 2022-11-25).
* ↑ (Katalanez) «'Boulder', d'Eva Baltasar, Millor Novel·la de l’Any» VilaWeb (Noiz kontsultatua: 2022-11-25).
* ↑ (Katalanez) «Eva Baltasar» CCCB (Noiz kontsultatua: 2022-11-25).
* ↑ (Ingelesez) Shaffi, Sarah. (2023-05-23). «International Booker prize announces first ever Bulgarian winner» The Guardian ISSN 0261-3077. (Noiz kontsultatua: 2023-05-24).

## Kanpo estekak

* Datuak: Q13475446
* Multimedia: Eva Baltasar i Sardà / Q13475446